എഐഎസ്എഫ് വനിതാ നേതാവിന്റെ രഹസ്യ മൊഴി രേഖപ്പെടുത്തും കോട്ടയം: എംജി സര്വകലാശാലയില് എസ്എഫ്ഐ എഐഎസ്എഫ് സംഘര്ഷത്തില് പരാതി നല്കിയ എഐഎസ്എഫ് വനിതാ നേതാവിന്റെ രഹസ്യ മൊഴി അന്വേഷണസംഘം രേഖപ്പെടുത്തും. ഇതിനായി ആറിനു ഏറ്റുമാനൂര് കോടതിയിലെത്തണമെന്ന് പരാതിക്കാരിയോട് അന്വേഷണ സംഘം ആവശ്യപ്പെട്ടിട്ടുണ്ട്. സംഘര്ഷത്തിനിടെ എസ്എഫ്ഐ നേതാക്കള് ഭീഷണിപ്പെടുത്തിയെന്നും ജാതിപ്പേര് വിളിച്ച് അസഭ്യം പറഞ്ഞുവെന്നുമാണ് വനിതാ നേതാവ് പരാതി നല്കിയത്. സംഭവം വിവാദമായതോടെ അന്വേഷണം കോട്ടയം ഡിവൈഎസ്പിക്ക് കൈമാറി. അന്വേഷണസംഘം ഇവരുടെ വീട്ടിലെത്തി മൊഴി രേഖപ്പെടുത്തിയതിനു പിന്നാലെയാണ് കോടതി മുന്പാകെ രഹസ്യമൊഴികൂടി രേഖപ്പെടുത്താന് പോലീസ് നിര്ദേശിച്ചിരിക്കുന്നത്.